2012 में कबीर खान ने यशराज बैनर के साथ एक फिल्म बनाई थी। जिसका नाम था ‘एक था टाइगर’ ये स्पाई थ्रिलर फिल्म थी। इसमें सलमान खान और कटरीना कैफ मुख्य भूमिकाओं में थे। लगभग 5 साल बाद अली अब्बास जफ़र के डायरेक्शन में टाइगर जिंदा है बनाई गई है। यानी एक बार फिर से टाइगर नए मिशन पर निकला है। अली अब्बास ने एक अच्छी कहानी बनाने की कोशिश की है। फिल्म की कहानी एक बार फिर से नए मिशन के साथ शुरू होती है जब भारत की अगवा नर्सों को इराक में रखा जाता है। इस बार 40 नर्सों को बचाने के मिशन पर निकले टाइगर और जोया की है। इन नर्सों में 25 भारतीय और 15 पाकिस्तानी हैं। जिन्हें कि आतंकवादी संगठन आईएससी ने बंधक बना रखा है। इस मिशन के लिए रॉ और आईएसआई एजेंट हाथ मिलाते हैं।उनको वहां से निकालने का काम भारत के एजेंट टाइगर को सौंपा जाता है। टाइगर की भूमिका में सलमान खान हैं। उनकी टुकड़ी में अंगद बेदी के साथ साथ बाकी अन्य कलाकार भी हैं। किस तरह से टाइगर के साथी और उनकी महबूबा जोया (टाइगर) जो आईएसआई एजेंट हैं। इराक में फंसी हुई नर्सों को वहां से निकालते हैं दिखाया गया है। कहानी में परेश रावल और कुमुद मिश्रा की कैसे एंट्री होती और विलेन के रूप में सज्जाद की किस तरह की मौजूदगी है। साल को अंतिम विदाई देने के लिए यह एकदम सही है। सलमान खान शानदार हैं तो कैटरीना खूबसूरत लग रही हैं। फिल्म की कहानी थोड़ी लंबी है। इसे और छोटा किया जा सकता था। बाकी ये मनोरंजक फिल्म है।